*Anexa 1*

*Varianta II*

**ACT CONSTITUTIV**

**al ASOCIAŢIEI „TÎRGU MUREŞ CAPITALĂ CULTURALĂ EUROPEANĂ 2021”**

**Art. 1.** (1) **Denumirea** asociaţiei este **Asociația „Tîrgu Mureş Capitală Culturală Europeană 2021”.**

(2) **Asociația „Tîrgu Mureş Capitală Culturală Europeană 2021”** se constituie ca persoană juridică română, dedrept privat, fără scop patrimonial, pe o durată determinată, respectiv până la 31 decembrie 2026.

(3) **Sediul** asociaţiei este situat în: Municipiul Tîrgu Mureş, Piaţa Victoriei nr. 3, jud. Mureş. Asociaţia va putea înfiinţa filiale sau sucursale în alte localităţi, în ţară sau străinătate, în funcţie denecesităţi. Asociația se poate afilia la federații sau confederații din țara sau străinătate, prin decizia Adunării Generale.

**Art. 2.** Asociaţia se înfiinţează din iniţiativa, preocuparea, aportul patrimonial şi pe baza liberului consimțământal următorilor **membrii**:

1. **Municipiul Tîrgu Mureş** cu sediul în Tîrgu Mureş, Piaţa Victoriei nr. 3, jud. Mureş, cod fiscal 4322823, reprezentatprin Primarul Municipiului Tîrgu-Mureş, Dr. Dorin Florea.

**Art. 3.** **Scopul** Asociațieieste de a promova Municipiul Tîrgu-Mureş în competiţia pentru obţinerea titlului de CapitalăCulturală Europeană, de a pune în valoare patrimoniul cultural mureşan şi personalităţile municipiului, de a întări participarea civică în Tîrgu-Mureş prin stimularea voluntariatului şi a iniţiativelor de tineret, culturale, artistice, sportive, de divertisment.

**Art. 4.** **Obiectivele** Asociaţiei stabilite în vederea îndeplinirii **misiunii** asumate prin realizarea scopuluipropus sunt următoarele:

1. reprezentarea oraşului Tîrgu-Mureş în competiţia pentru câştigarea titlului de Capitală Culturală Europeană 2021;
2. organizarea de evenimente în vederea promovării patrimoniului cultural târgumureşean ;
3. implicarea cetățenilor în elaborarea deciziilor și politicilor publice, în domeniul cultural, artistic, sportiv, social, de tineret, de divertisment, academic;
4. creșterea responsabilităților instituţiilor publice de cultură în raport cu cetățenii ca beneficiari direcți ai serviciilor publice culturale;
5. promovarea elitelor din domeniile economic, social, cultural,învățământ, culte.

f) colaborarea naţională şi internaţională, dezvoltarea de parteneriate prin afilierea la organisme naţionale şi internaţionale, realizarea de schimburi de experienţă cu oraşele care au avut titlul de capitală culturală europeană;

g) protejarea si promovarea valorilor târgumureşene, persoane fizice, juridice, imobile, obiecte de patrimoniu, tradiții, indiferent de domeniul în care se manifestă și, după caz, de condiția socială pe care o au.

**Art. 5.** (1) **Patrimoniul** iniţial al Asociației este de minim 1.500 lei şi se compune din contribuţia asociaţilor de minim 500 lei a fiecărui membru.

(2)Categoriile de resurse patrimoniale ale asociaţiei pot fi:

- taxa de înscriere a asociaţiilor ce se va aproba de Adunarea Generală a Asociaţilor;

- bunuri mobile si imobile;

* mijloace bănești, titluri de valoare provenite din cotizații, donații, legate și altele;

- donații şi sponsorizări, bunuri mobile, imobile şi ajutoare băneşti, din partea unor societăţi comerciale, instituţii sau asociaţii din ţară şi străinătate;

- sponsorizări și alte fonduri primite de la persoane fizice sau juridice din țară sau străinătate, precum și alte venituri conform legii.

(3)Valoarea cotizației anuale este de 300 lei/membru.

(4)Donațiile și legatele pot fi sume de bani, bunuri, drepturi de autori, acțiuni, titluri de valoare sau altedrepturi, dacă acestea sunt libere de orice sarcini. Donațiile pot finecondiționate sau condiționate de realizarea unui scop, dacă acesta esteconcordant cu obiectivele Asociației.

**Art. 6.** (1). **Organele de conducere** ale Asociației sunt:

1. Adunarea Generală;
2. Consiliul director;
3. Cenzorul.

(2) Adunarea Generala a Asociației este constituită din membrii asociaţi. Regulile de organizare și funcționare se stabilesc prin regulamentul de organizare și funcționare.

**Art. 7. Modificarea** actului constitutiv sau a statutului se face de către Adunarea generală prin hotărâre, încare vor fi redate în întregime textele modificate în noua redactare. Efectuarea demersurilor necesare autentificării actului adiţional modificator al statutului şi înscrierea modificării în Registrul Asociaţiilor şi Fundaţiilor poate fi făcută de către Consiliul director sau de către membrii sau membrul desemnat de Adunarea generală, în acest scop.

**Art. 8.** Pentru îndeplinirea procedurii de dobândire a personalităţii juridice a Asociaţiei se împuterniceştedl/d-na \_\_\_\_\_\_\_\_\_\_ consilier juridic, Direcţia juridică, contencios administrativ şi administraţie publică locală.

**Art. 9.** Prezentul statut a fost redactat în……… exemplare originale și a fost adus la cunoștința membrilor asociați, care au subscris la prevederile lui, asumându-şi responsabilitatea prin semnăturile lor.

**Membrii fondatori:**

1. **Municipiul Tîrgu Mureş – Consiliul Local Municipal Tîrgu Mureş,**

**Reprezentat prin Primar dr. Dorin Florea \_\_\_\_\_\_\_\_\_\_\_\_\_\_\_**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **------------→\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**